Diari Oficial de la Generalitat Valenciana


Sumari del DOGV 7797, del 03-06-2016 (2016/3456)

Notificació de la sentència dictada en el judici verbal número 1067/2015.
-------------------------------------------------------------------------

### Dades del document

Número de DOGV
:   7797

Data del DOGV
:   03-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3456


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal número 1067/2015. [2016/3456]  
Procediment: judici verbal número 001067/2015.  
De: Pata Negra Montánchez, SL.  
Procuradora: Eva Domingo Martínez.  
Contra: Joaquín Manzano Briz.  
En aquest procediment de judici verbal 001067/2015, seguit a instàncies de Pata Negra Montánchez, SL, contra Joaquín Manzano Briz, s'ha dictat la sentència que, literalment, diu així:  
  
«Sentència número 262/2016  
València, 8 d'abril de 2016  
M.ª Ángeles Chuliá Cerni, magistrada jutgessa del Jutjat de Primera Instància número 12 de València, he vist aquestes actuacions sobre el judici verbal número 1067/2015, seguides a instàncies de Pata Negra Montánchez, SL, representada per la procuradora la senyora Domingo i assistida pel lletrat el senyor Bueno Palanca, contra Joaquín Manzano Briz, en situació de rebel·lia, sobre la reclamació d'una quantitat, d'acord amb els següents:  
Antecedents de fet  
Primer. L'entitat indicada va formular una demanda de judici verbal contra la part demandada que s'indica, després d'exposar en paràgrafs separats i numerats els fets i els fonaments de dret que es van considerar aplicables, i demanava que es dicte sentència per la qual es condemne la part demandada a pagar la suma de 1.438,97 euros, més els interessos legals i les costes processals.  
Segon. Admesa a tràmit la demanda, es van citar les parts perquè assistiren a l'acte de la vista oral, al qual va comparéixer la part demandant i va ser declarada en rebel·lia la demandada, i practicada la prova que una vegada proposada va ser admesa. Les actuacions van quedar vistes per a sentència.  
Fonaments de dret  
Primer. La part demandant al·lega en suport de la seua pretensió el subministrament a favor de la part demandada de determinades mercaderies per l'import de 1.398,97 euros, de les quals aporta la factura d'aquesta quantitat així com els albarans d'entrega a la part demandada com a documents 1 a 3, i indica que no ha sigut pagada aquesta suma, per la qual cosa reclama tant aquesta quantitat com 40 euros en concepte de recàrrec per mora de conformitat amb l'article 33 de la Llei 11/2013, de 26 de juliol, que ha modificat l'article 8 de la Llei 3/2004, de 29 de desembre.  
Segon. En la nostra legislació, la declaració de rebel·lia no té la consideració d'aplanament o admissió dels fets de la demanda, excepte els casos en què la llei expressament dispose el contrari (art. 496.2 LEC), per tant, de conformitat amb l'article 217.2 de la llei processal, la part actora no està exempta de provar la certesa dels fets de què ordinàriament es desprenga, segons les normes jurídiques que s'hi apliquen, l'efecte jurídic corresponent a les pretensions de la demanda. En el cas d'actuacions ha quedat provada per mitjà dels documents aportats l'existència de l'obligació imposada a càrrec del demandat sense que aquest haja acreditat el pagament o l'extinció d'aquesta obligació, de conformitat amb l'article 1156 del Codi Civil.  
Tercer. L'entitat demandant va complir, per tant, allò que es va obligar contractualment. Així, la part demandada està compel·lida a pagar la quantitat reclamada d'acord amb els articles 1088, 1089 i 1124 del Codi Civil. Aquesta no aporta cap prova referent al compliment de l'obligació que li correspon. L'article 217 de la Llei d'Enjudiciament Civil determina que li incumbeix provar els fets que, d'acord amb les normes que li siguen aplicables, impedisquen, extingisquen o enerven l'eficàcia jurídica dels fets a què fa referència l'apartat anterior.  
Atesa, per tant, la norma indicada, així com la disponibilitat i facilitat probatòria de la part demandada per a poder acreditar el compliment de la seua obligació, és procedent estimar la demanda formulada.  
Quart. De conformitat amb els articles 1100, 1101 i 1108 del Codi Civil, la part demandada haurà de pagar els interessos legals corresponents.  
Cinqué. D'acord amb l'article 394, s'imposen les costes del procediment a la part demandada.  
Per tot el que s'ha exposat anteriorment,  
Dispose  
Estimar la demanda interposada per Pata Negra Montánchez, SL, contra Joaquín Manzano Briz, per tant, la part demandada ha de pagar la suma de 1.438,97 euros, més els interessos legals i les costes processals.  
Aquesta és la meua sentència, que pronuncie, mane i firme.  
Contra aquesta sentència no es pot interposar recurs d'apel·lació (art. 455 LEC).  
Publicació. L'anterior sentència ha sigut publicada de forma legal, de la qual cosa done fe.»  
  
I atés que el demandat, Joaquín Manzano Briz, es troba en parador desconegut, expedisc aquest edicte a fi que li valga de notificació de forma deguda.  
  
València, 8 d'abril de 2016.- La secretària judicial: Mónica Rubio Solanes.